open-index/open-wikipedia-markdown huggingface dataset:
Во Селото (Пополжани)

**Во Селото** — археолошко наоѓалиште во кичевското село Пополжани. Претставува населба од римското време. Се наоѓа во центарот на селото, кај задружниот дом, во неколку приватни дворовите, каде при копањето на бунари се наидувало на темели од ѕидови на објекти, питоси и голем број фрагменти од керамички садови.

## Поврзано
*Пополжани;
*Список на археолошки наоѓалишта во Кичевско;

## Наводи

Категорија:Пополжани
Црквиште (Цер)

**Црквиште** — археолошко наоѓалиште во кичевското село Цер. Претставува средновековна црква и некропола. Се наоѓа на околу 1,5&nbsp;км југоисточно од селото, во приватна нива, што лежи на мала височинка, каде во 1977 година биле копани темели за нова црква. Со работите биле откриени остатоци од ѕидови ѕидани од кршен камен и варов малтер, како и гробови со конструкции од камени плочи, поставени во правецот исток-запад. Во еден од гробовите била најдена железна статуетка. Сопственикот на нивата уште пред Втората светска војна со орањето откопал повеќе гробови со керамички прилози

## Поврзано
*Селиште —  населба од доцен среден век;
*Тареа Краста —  доцноантичка тврдина;
*Цер;
*Список на археолошки наоѓалишта во Кичевско;

## Наводи

Категорија:Цер (село)
Капител

мини|десно|300п|Капители на класичните архитектонски редови

**Капитол ** или ** капител** (латински:*caput*), (*глава*), е дел од столбот (архитектонски елемент). Капител е горниот највисок дел од столбот, најчесто декоративно обработен.

Категорија:Архитектура
Категорија:Архитектонски израз
Категорија:Класична архитектура
Де Мојн

**Де Мојн** () е главен и најголем град во американската сојузна држава Ајова. Бројот на жители според мерењата извршени во 2009 год изнесувало 209,124 а со целата околина 554,659 жители.

Градот се наоѓа во централниот дел на Ајова. Низ градот течат две реки Де Мојн и Ракун.

Де Мојн е основан во 1843 година под името *Форт Де Мојн* (), а статусот град го добил во 1851 година. Главен град на сојузната држава Ајова станал во 1857 година.

Најсилниот сектор во економијата е осигурителната индустрија.

## Надворешни врски
* Градска интернет презентација

Категорија:Главни градови на САД
Категорија:Градови во Ајова
Категорија:Населени места основани во 1843 година
Селиште (Кленоец)

**Селиште** — археолошко наоѓалиште во кичевското село Кленоец. Претставува средновековна црква и некропола. Се наоѓа на околу 500&nbsp;метри источно од селото, на мала височинка со стрмни падини, каде е изградена црква посветена на св. Богородица. Црквата е подигната врз темели од стара црква околу која имало гробови градени од камени плочи.

## Поврзано
*Кленоец;
*Список на археолошки наоѓалишта во Кичевско;

## Наводи

Категорија:Кленоец
Бојси

**Бојзи** () е град во САД во сојузната држава Ајдахо и нејзин главен град. Според мерењата направени во 2008 година, во градот живееле 205,314 жители.

## Наводи

## Надворешни врски

* Официјално мрежно место на градот

Категорија:Градови во Ајдахо
Категорија:Главни градови на САД
Категорија:Населени места основани во 1863 година
Џуно

**Џуно** (; скратено *Juneau*) е главен град на американската сојузна држава Алјаска. Претставува единствена административна единица сместена на Алјаска. Во 1906 е избран за престолнина на Алјаска, кога седиштето на владата било преместено од Ситкa. Со актот од 1970 година, градот се споjува со соседниот Даглас и околните населби кои заедно ја сочинуваат територијата на денешен Џуно.

Површината на градот изнесува 8.430,40 км2 што е повеќе од Род Ајленд и Делавер заедно. Центарот на Џуно се наоѓа во подножјето на истоимената планина и се простира преку каналот од островот Даглас. Според пописот направен во 2000 година, во градот живееле 30,711 жители, додека пак според пописот од 2007 покажало дека во градот живееле 30,690 луѓе.

Градот го добил своето име според Џо Џуно, рудар и трагач по злато. Џуно бил основан од Џо и Ричард Хенри после пронаоѓањето злато со помош на племето Тлингит.

Категорија:Главни градови на САД
Категорија:Градови во Алјаска
Категорија:Населени места основани во 1881 година
Ортенау

мини|Поглед кон замокот Ортенберг
**Ортенау** () — историски предел во Баден-Виртемберг, која се наоѓала на десниот брег на реката Рајна. Таа опфаќала приближно иста површина како денешниот округ Ортенау (**Ортенаукрајс**).

Ортенау, првично наречен **Мортенау**, бил ран средновековен округ (*Гау*) во Војводството Швабија. Тоа било првпат да се споменува во 763 година. Во 1007, Ортенау бил даден на Бискупијата Бамберг. Во доцниот 13 век, округот се распаднал и неколку помали членки се формирале на негово место. Делови припаднале на Бискупијата Стразбур; териториите кои останале во сопственост на кралот го формирале *Ландфогтај*, Ландфогтај Ортенау. Помеѓу 1803 и 1819 година, Ортенау станал дел од Баден.

## Поврзано
* Ортенау (округ)

Категорија:Каролиншки окрузи
Категорија:Географија на Баден-Виртемберг
Категорија:Поранешни држави и територии во Баден-Виртемберг
Виктор Донт

**Виктор Д'Онт** (***Victor D’Hondt*** ,  &ndash; ) бил белгиски адвокат, професор по граѓанско право и математичар. Во 1878 година развил метод за распределба на пратеничките мандати за време на повеќепартсиките избори. Тој метод, који благо ги фаворизира посилните партии наспроти послабите, според него бил наречен Д`Онтов метод или “модел на најголеми количници“.

Д'Онтовиот метод се користи на парламентарните избори во земјите како што се: Аргентина, Австрија, Белгија, Бугарија, Велс, Еквадор, Израел, Исланд, Јапонија, Колумбија, Унгарија, Македонија, Парагвај, Полска, Португалија, Романија, Словенија, Србија, Турција, Финска, Холандија, Хрватска, Чешка, Чиле, Шкотска и Шпанија.

## Забелешка

Категорија:Математичари
Категорија:Математичари од 19 век
Категорија:Белгијци
Категорија:Фламанци
Маркаваси

thumb|right|200px|Споменикот на човештвото.
thumb|200px|right|Кампери одат кон Маркаваси.
thumb|200px|right|Амфитеатарот.
**Маркаваси** (*Markawasi*) или **Маркауаси** (*Marcahuasi*) е плато на Андите кое се наоѓа источно од Лима во Перу. Платото се наоѓа на околу 4.000 метри надморска височина, над селото Сан Педро де Каста. Местото е познато по камените фигури кои се распространети низ целото плато и воедно е туристичка атракција во регионот.

## Опис
Платото е од вулканско потекло и е долго четири километри на надморска височина од 4.000 метри. Платото се наоѓа источно од Лима, главниот град на Перу, и во него се наоѓаат карпести гранитни формации кои имаат различни форми и облици. Денес постојат повеќе теории за потеклото на карпите. Најзастапена теорија е таа дека тие се создадени по природен пат, преку ерозија. Така, во месноста можат да се сретнат карпи налик на орел, фараон, коњ, јавач, Инка, Маја и познатиот Споменик на човештвото, меѓу останатите.

Наоѓалиштето за првпат е откриено и претставено на перуанската и светската јавност од д-р Даниел Рузо (1900-1991) во 1950-те години. Тој поминал долг период на платото и за него издал книга и публикации. Според Рузо, наоѓалиштето билао создадено од старата цивилизација Мазма. Оваа цивилизација опстојувала пред 10.000 години и имале развиена технологија чии резултати можеле да се видат на различни места во светот како што се Велигденскиот Остров, Романија, Мексико, Франција и Бразил. Оваа теорија не е во согласност со општоприфатената теоријата за настанокот на човекот.

Поради големата изолираност на платото, посетителите носат сè што е потребно за поминување на планираното време во Маркаваси. Сета опрема се носи рачно, со магариња или со коњи од Сан Педро де Каста. Најпознато место на камперите е големата дупка позната како „амфитеатар“.

## Форми
Наоѓалиштето изобилува со поголем број облици, меѓу кои се:

* споменик на човештвото
* печурката
* пророкот
* сфингите
* гулабот
* алхемичарот
* фоките
* амфитеатарот
* тврдината
* желката
* божицата Туерис и богот крокодил
* камилата
* коњот
* Мајанецот и Инката

## Наводи

* Wiki Sumaq Peru 
* Video de Markahuasi 
* Articulo sobre Marcahuasi y sus misterios 
* *López Mazzotti, Daniel (2001). A mochila en Perú. Exploradores peruanos.*

## Поврзано
* Перу
* Лима
* Анди

## Надворешни врски
* Маркаваси емисија на UFO TV.

Категорија:Висорамнини на Андите
Категорија:Знаменитости во Перу
Категорија:Геоморфологија
Шајен

**Шајен** () е главен и најголем град во американската сојузна држава Вајоминг. Според пописот извршен во 2010 година во градот живееле 59,466 жители

## Надворешни врски

Категорија:Главни градови на САД
Категорија:Градови во Вајоминг
Категорија:Населени места основани во 1867 година
Црква „Св. Никола“ - Ново Село

**Свети Никола** (позната и како *Св. Никола Талалеј (летен)* или *Св.Талеа*) — македонски православен храм кој се наоѓа во Ново Село, недалеку од Зелениково во околината на градот Скопје. Храмот се наоѓа веднаш јужно од селото на неколку стотини метри оддалеченост. Изградбата датира од крајот на XVIII и почетокот на XIX век за што сведочат натписи и повеќе стари надгробни плочи во кругот на црквата. Црквата е возобновувана во два наврати. Првиот пат таа била обновена во 1896 година. Вторпат црквата била обновена во поново време односно во периодот од 2003-2005 година. Покрај патрониот празник на црквата (9 мај)селото го слави и празникот „Свети Константин и Елена“.

## Галерија

File:Freska Sv.Nikola-Novo Selo.jpg|Фреската на Свети Никола и таблата со годината на возобновувањето
File:Stari-nadgrobni-ploci-Sv.Nikola-N.Selo.jpg|Стари надгробни плочи во дворот на црквата


## Наводи

Ново Село
Категорија:Ново Село (Зелениковско)
Категорија:Дела на Дебарската школа
Повикувачки број

**Повикувачки број** (или *предброј*) е низа од броеви што се избираат за да се воспостави телефонска врска помеѓу две места или две држави. Повикувачкиот број обично се однесува на реално населено место, иако во некои мрежи (пример, кај мобилните оператори) нема такво значење. Вообичаено е овој број да е различен за секоја држава, област или град, односно секој оператор на телефонска мрежа да има сопствен број или броеви.

Повикувачкиот број во Македонија е со формат:
* **+ 389 33 ХХХ ХХХ** (за меѓународни повици)
* **033 ХХХ ХХХ** (за меѓумесни повици)
* **271 ХХХ** (за повици во рамки на иста повикувачка група)
* **07Х ХХХ ХХХ** (за повици во мобилната телефонија)
* **0800 Х ХХ ХХ** (за повици кон бесплатни телефонски броеви)
* **0500 Х ХХ ХХ** (за повици кон телефонски броеви со посебна тарифа на чинење)

Во овој случај знакот “+“ го означува излезот од земјата од која се повикува (наместо “+“ најчесто се користи “00“ или “99“), “389“ го означува повикувачкиот број за Македонија, “33“ е повикувачки број за фиксна телефонија за населените места што ѝ припаѓаат на одредена група, а во случајов тоа е Кочани.

Кога се повикува број во меѓумесната телефонија (населено место од друга група) се користи повикувачки број со формат “0ХХ“ (пример, “033“ како повикувачки број за групата на Кочани). За повикување број во истата група се користи број со формат “271 ХХХ“, каде што “271“ претставува повикувачки број за градот Кочани, во рамките на групата “033“.

Кај повикувањето број од мобилната телефонија се користи повикувачки број со формат “07Х“, при што секој мобилен оператор има своја група повикувачки броеви (пример: 070, 071, 075, 077 итн.)

Специјалните телефонски броеви (за повикување итна медицинска помош, противпожарна служба, полиција и сл.) немаат повикувачки број, туку се повикуваат директно. На пример, за итна медицинска помош - “194“, за противпожарна служба - “193“, полиција - “192“, служба за информации - “188“ итн.

## Поврзано
* Список на повикувачки броеви на земјите
* Повикувачки броеви во Македонија

## Наводи

Категорија:Телефонија
Категорија:Телефонски броеви
WGS84

мини|десно|300п|Ориентација со гравиметриски појдовник
**Светскиот геодетски систем** (крат. **WGS84** од англ. *World Geodetic System 1984*) — појдовен стандард во картографијата, геодезијата, морепловството и воздухопловството. Составен е од стандардна координатна рамка на Земјата, стандардна сфероидна упатна површина („појдовен елипсоид“ или „појдовник“, лат. *datum*) за сирови податоци за надморска височина и гравитациски еквипотенцијална површина („геоид“) која го определува „номиналното морско ниво“.

**WGS 84** е најновата верзија на системот (изработена во 1984, последна преработка во 2004), која треба да важи до 2010 г. Претходно важеле системите **WGS 72**, **WGS 66**, and **WGS 60**. WGS84 е појдовниот координатен систем што го користи Глобалниот систем за позиционирање (GPS).

## Главни параметри
За координатен почеток на WGS84 е земено Земјиното тежиште. Се смета дека грешката (отстапката) е помала од 2&nbsp;см.

Во WGS84, меридијанот на нулта географска должина е појдовниот меридијан на IERS.  Овој меридијан се наоѓа 5,31 лачни секунди источно од гриничкиот Нулти меридијан, што соодветствува на 102,5 метри на географската ширина на Гриничката опсерваторија.

[мини|десно|Рачен [ГПС-приемник што покажува дека појдовниот меридијан е 0,084 лачни минути (5,3 лачни секунди) источно од појдовникот на WGS84]]
Според последната преработка, упатната површина на WGS84 се дефинира како сплеснат сфероид (елипсоид), со главен (напречен) полупречник *a* = 6.378.137&nbsp;м на екваторот и сплеснување *f* = 1/298,257223563. Величината (поларниот полупречник) на главната полуоска *b* може да се изведе од b = a (1 - f) ≈ 6356752,3142&nbsp;м.. Ова претставува сплеснување од 21,384 685 755&nbsp;км, односно ≈ 0,335%).

Моментално WGS84 го користи геоидот на Моделот на Земјината гравитација 1996 (EGM96), исто така преработен во 2004. Овој геоид ја определува номиналната површина на морското ниво по пат на сферна хармонија на степен 360 (што дава околу 100&nbsp;км хоризонтално разложување). Отстапувањата на геоидот EGM96 од појдовниот елипсоид на WGS84 се движат од околу -105&nbsp;м до околу +85&nbsp;м. EGM96 се разликува од изворниот геоид на WGS84, кој се нарекува EGM84.

## Поврзано
* GPS
* Geo (микроформат) — за означување на WGS84-координати во (X)HTML
* Геоозначување
* Точка од интерес
* Појдовник (датум)

## Наводи

## Надворешни врски
* Технички извештај TR8350.2  - официјално издание за стандардот на NGIA 
* Разликата помеѓу геоид и елипсоид - NGS 

Категорија:Геодезија
Категорија:Навигација
Категорија:ГПС
.sr

**.sr** е државен код за највисок интернет домен  (ccTLD) за Суринам. Овој највисок интернет домен го одржува локалната телекомуникациска компанија *Телесур*.

## Надворешни врски
* Bing 
* IANA .sr whois information 
* Telesur 

Категорија:Највисоки државни домени
Изолиран јазик

**Изолиран јазик** или **јазичен изолат** е природен јазик кој нема гетеички врски со ниту еден останат јазик, односно нема генетска врска со ниту еден прајазик од кој би настанал истиот. Ваквите јазици обично се класифицираат како посебно јазично семејство. Чести пример за јазични изолати се посочуваат баскискиот јазик, ајнскиот или бурушаскиот јазик, иако различни јазичари посочуваат одреден степен на поврзаност со некои од светските јазици.

Покрај стандардната дефиниција на поимот јазичен изолат, со тој термин се подразбира и релативно изолиран јазик, па такви примери се албанскиот јазик и ерменскиот јазик и овие често се нарекуваат индоевропски јазични изолати. Со други зборови, овие јазици не се слични и поврзани со останатите индоевропски јазици групи, туку сочинуваат посебна гранка во индоевропското јазично семејство.

Јазичниот изолт може да се однесува и за некој историски јазик кој денес е исчезнат. Така на пример јазикот пираха од Бразил често се смета за јазичен изолат. Покрај тоа, во лингвистиката има пример кога јазични изолати се класифицирале во помала јазична група, како што е окинавскиот јазик кој денес се смета за дел од јапонските јазици. Јазичните изолати може да се сметаат како специјални случаи на некласифицирани јазици, односно јазици кои не се класифицирани по одреден напори за нивно класифицирање.

## Јазични изолати
### [[Африка]]

### [[Азија]]

### [[Европа]]

### [[Австралија]] и [[Океанија]]
Јазиците во Нова Гвинеја се слабо проучени и следните изолирани јазици можеби ќе се стават во некоја група во иднина.

### [[Северна Америка]] и [[Средна Америка]]

### [[Јужна Америка]]

## Наводи

## Користена литература
* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Goddard, Ives (Ed.). (1996). *Languages*. Handbook of North American Indians (W. C. Sturtevant, General Ed.) (Vol. 17). Washington, D.C.: Smithsonian Institution. ISBN 0-16-048774-9.
* Goddard, Ives. (1999). *Native languages and language families of North America* (rev. and enlarged ed. with additions and corrections). [Map]. Lincoln, NE: University of Nebraska Press (Smithsonian Institution). (Updated version of the map in Goddard 1996). ISBN 0-8032-9271-6.
* Grimes, Barbara F. (Ed.). (2000). *Ethnologue: Languages of the world*, (14th ed.). Dallas, TX: SIL International. ISBN 1-55671-106-9. (Online edition: http://www.ethnologue.com/).
* Mithun, Marianne. (1999). *The languages of Native North America*. Cambridge: Cambridge University Press. ISBN 0-521-23228-7 (hbk); ISBN 0-521-29875-X.
* Sturtevant, William C. (Ed.). (1978–present). *Handbook of North American Indians* (Vol. 1-20). Washington, D. C.: Smithsonian Institution. (Vols. 1-3, 16, 18-20 not yet published).

## Поврзано
* Жив јазик
* Мртов јазик
* Некласифициран јазик
* Природен јазик
* Вештачки јазик

## Надворешни врски
* Изолирани јазици на Ethnologue

*
Сфероид

**Сфероид** или **вртежен елипсоид** е површина од втор ред (квадрична површина) добиена со ротација на елипса околу нејзината оска, т.е. елипсоид со два еднакви полупречника.

Ако елипсата ја ротираме околу нејзината голема оска, добиваме **[[издолжен сфероид|издолжен]]** (пролатен) сфероид, како топка за рагби. Ако елипсата ја ротираме околу малата оска, добиваме **[[сплеснат сфероид|сплеснат]]** (облатен) сфероид, како леќа. Ако појдовната елипса е кружница, добиваме **[[сфера]]**.

Поради гравитацијата и ротацијата (вртењето), Земјата има облик на сфера што е малку сплесната кон оската. Затоа во картографијата Земјата се претставува како сплеснат сфероид наместо како сфера. Тековниот модел на Светскиот геодетски систем (WGS84), користи сфериод чиј полупречник изнесува приближно 6.378,137 км кај екваторот и 6.356,752 км кај половите (разлика од над 21 км).

## Равенка
Сфероид со средиште во почетокот „y“ и свртен околу оската *z* се дефинира со имплицитната равенка:\left(\frac{x}{a}\right)^2+\left(\frac{y}{a}\right)^2+\left(\frac{z}{b}\right)^2 = 1\quad\quad\hbox{ or }\quad\quad\frac{x^2+y^2}{a^2}+\frac{z^2}{b^2}=1
каде *a* е хоризонталниуот попречен полупречник на екваторот, а *b* е вертикалниот конјугиран полупречник.

## Површина
Издолжениот сфероид има површина:2\pi\left(a^2+\frac{a b \alpha}{\sin(\alpha)}\right)
каде \alpha=\arccos\left(\frac{a}{b}\right) е аголниот отклон на издолжениот сфероид, а e=\sin(\alpha) енеговиот (обичен) отклон.

Сплеснатиот сфероид има површина
:2\pi\left[a^2+\frac{b^2}{\sin(\alpha)} \ln\left(\frac{1+ \sin(\alpha)}{\cos(\alpha)}\right)\right] where \alpha=\arccos\left(\frac{b}{a}\right) е аголниот отклон на сплеснатиот сфероид.

## Волумен
Велуменот на сфероид (од секој вид) е \frac{4}{3}\pi a^2b \approx 4{,}19\, a^2b.  Ако *A*=2*a* е екваторскиот пречник, а *B*=2*b* е поларниот пречник, тогаш волуменот ќе биде \frac{1}{6}\pi A^2B \approx 0{,}523\, A^2B.

## Закривеност
Ако сфероидот го параметризираме како
: \vec \sigma (\beta,\lambda) = (a \cos \beta \cos \lambda, a \cos \beta \sin \lambda, b \sin \beta);\,\!
каде \beta\,\! е **намалено** или **параметарска [[географска должина|должина]]**, \lambda\,\! is the **[[географска ширина|ширина]]**, а -\frac{\pi}{2}
а -\pi, тогаш неговата Гаусова кривина ќе биде
: K(\beta,\lambda) = {b^2 \over (a^2 + (b^2 - a^2) \cos^2 \beta)^2};\,\!
а неговата средна кривина е
: H(\beta,\lambda) = {b (2 a^2 + (b^2 - a^2) \cos^2 \beta) \over 2 a (a^2 + (b^2 - a^2) \cos^2 \beta)^{3/2}}.\,\!
Обете кривини секогаш се позитивни, така што секоја точка на сфероидот е елиптична.

## Поврзано
* Елипсоид
* Издолжен сфероид
* Сплеснат сфероид
* Овал

## Наводи

## Надворешни врски
* Пресметувач: површина на сплеснат сфероид  
* Пресметувач: површина на издолжен сфероид  

Категорија:Површини
Категорија:Квадрики
Категорија:Сфери
Државен код

**Државен код** претставува краток географски код составен од букви или броеви (геокодови), развиен за да се претставуваат државите или зависните територии за потребите при обработка на податоци и за олеснување на комуникациите. Поради тоа, се развиени неколку различни системи. Најпознат меѓу нив е ISO 3166-1.

Изразот *државен код* понекогаш се користи за повикувачките броеви на различни држави, на пример E.164 повикувачки броеви на државите.

## Надворешни врски
* searchable list with English/French country names 
* United Nations Region Codes

## Наводи


Категорија:Геокодови
Серо Патапо

**Серо Патапо** (шпански: *Cerro Pátapo*) или **Северновариски рушевини** — археолошко наоѓалиште  во Перу во близина на градот Чиклајо. Рушевините се од Вариската култура. Откритието на овие рушевини било објавено на 16 декември 2008 година од археологот Сезар Соријано. Ова наоѓалиште е прв доказ за постоењето на Вариската култура во северно Перу и исто така се покажало дека местото имало големо значење. Серо Патапо се наоѓа на околу 14 километри од Чиклајо и заземаат површина од 4.8&nbsp;км2.

Вариската култура доминирала од 7 до 12 век во јужно Перу. Културата е позната по големата мрежа на патишта и заземата територија приближно колку таа на Тавантинсују.  Според сложената, уникатната и монументална архитектура, се утврдило дека имале развиена империја.

## Наводи

## Поврзано
* Вариска култура
* Вариски рушевини
* Археолошки наоѓалишта во Перу

Категорија:Археолошки наоѓалишта во Перу
Вариски рушевини

**Вариските рушевини** се археолошко наоѓалиште во близина на Квинуа во Перу. Се наоѓа на надморска височина од 2770 метри и истите се остатоци од Вариската култура. Градот кој се наоѓал тука бил главен град на Вариската империја.

Главниот град имал вкупна површина од 16&nbsp;км2 и архитектурата е така направена за да биде во склад со околината. Градот бил високо организиран со посебни места за живеење, но и административни и религиски области. Рушевините се многу добро зачувани.

## Наводи

* Wendell C. Bennett, *Excavations at Wari, Ayachucho, Peru* (1953).

## Поврзано
* Вариска култура
* Северновариски рушевини
* Археолошки наоѓалишта во Перу

## Надворешни врски
*  National Geographic Magazine: - Империи на сонцето

Категорија:Археолошки наоѓалишта во Перу
Храм на сонцето

**Храмот на сонцето** (шпански: *Huaca del Sol*, кечуански: *Inti Wak'a*) е храм изграден од ќерпич кој се наоѓа на бргеовите во Перу во близина на Трухиљо. Храмот е изграден од цивлизацијата Моче и е еден од неколкуте рушевини кои можат да се најдат во близина на врвот Серо Бланко. Во близина на овој храм се наоѓа и Храмот на месечината, помал но подобро зачуван храм.

До 450 година осум различни градежни зафати биле преземени на храмот. На храмот се додавале нови слоеви цигли кои се поставувале на постарите. Според археолозите Храмот бил изграден од 130 милиони цигли и била најголема претколумбова градба од ќерпич во Америка.

Шпанците во 17 век ја пренасочиле рекарта Моче да тече до самата основа на храмот сè со цел да им било полесно пренесувањето на златото. Овој зафат го оштетил храмот и се проценува две третини од храмот бил уништен. Се верува дека храмот бил висок  50 метри, а денес е нешто околу 41 метар.

## Наводи

## Користена литература
* *Art of the Andes, from Chavin to Inca.*  Rebecca Stone-Miller, Thames and Hudson, 1995.
* *The Incas and Their Ancestors: the archaeology of Peru.*  Michael E. Moseley, Thames and Hudson, 1992.

## Поврзано

* Археолошки наоѓалишта во Перу
* Моче

## Надворешни врски
* Храм на сонцето — официјална
* Храмот на сонцето и месечината 

Категорија:Археолошки наоѓалишта во Перу
Храм на месечината

:*За истоимениот храм на Инките, видете ја [[Храм на месечината (Инки)|оваа страница]].*

**Храмот на месечината** (шпански: *Huaca de la Luna*, кечуански: *Killa Wak'a*) е храм изработен од ќерпич кој се наоѓа во северно Перу. Храмот бил изграден од цивилизацијата Моче. Заедно со Храмот на сонцето, Храмот на месечината бил дел од главниот град на државата Моче кој денес се нарекува Серо Бланко.

Храмот на месечината се наоѓа на 4 километри во близина на Трухиљо. Овој храм е помал од Храмот на сонцето но од него се исцрпени голем број археолошки податоци. Храмот на сонцето во добар дел бил оштетен од Шпанците во 17 век, но Храмот на месечината бил недопрен. Денес се верува дека Храмот на сонцето бил административен, воен и центар на елитата, како и гробница за водачите на Моче, додека Храмот на месечината бил церемонијален и религиски центар.

## Галерија

Image:Huaca de la Luna jt02.jpg|Декорација на ѕид во храмот.
Image:Huaca de la Luna - Août 2007.jpg|Главниот ѕид на Храмот.
File:Moche Luna Mural crop.jpg|Ѕиден детал.
File:Moche mural masks detail.jpg|Ѕиден детал.


## Белешка

## Наводи
* *Art of the Andes, from Chavin to Inca*. Rebecca Stone Miller, Thames and Hudson, 1995.
* *The Incas and their Ancestors*. Michael E. Moseley, Thames and Hudson, 1992.

## Надворешни врски

* www.huacas.com
* Храм на сонцето и месечината
Црква „Св. Петар и Павле“ - Пакошево

**Свети Апостоли Петар и Павле** — македонски православен храм кој се наоѓа во селото Пакошево, недалеку од Зелениково во околината на градот Скопје. Храмот се наоѓа на самиот крај, јужно од селото, крај патот кој води кон Ново Село. Црквата е изградена во периодот од 1982 до 1985 година. На карпестиот рид на црквата е поставен и метален крст. Патрониот празник на црквата е слава на селото, кога се прави собор и се дели ручек во трпезаријата која се наоѓа веднаш до црквата. Во кругот на црквата се наоѓаат и селските гробишта.

Пакошево
Мизантроп

**Мизантроп** (француски: Le Misanthrope ou l'Atrabilaire amoureux) — комедија од 17 век, напишана од Молиер. Ако овде внел нешто ново, тоа е проширувањето на кругот: овде не е прикажана само дворската средина, туку и граѓанската класа, судот, полицијата. Главниот лик Алкест се судира истовремено на повеќе страни. Тој е во право, но сепак губи. Со оваа комедија завршува вториот, најдобриот период од книжевната дејност на Молиер.

## Кратка содржина
Алкест е добар познавач на литературата. Нему за совет му се обраќа некојси Оронт, кој пишува сонети, кого лицемерните пријатели во очи го лажат и му велат дека е „мајстор за сонети“. Алкест отворено го изразува своето негативно мислење за сонетите, поради што добива огорчен непријател во лицето на навредениот писател, и кој му создава немали непријатности на Алкест.

Потоа Алкест се судира со лицемерното дворско друштво, на кое и смаиот му припаѓа според својата позиција, но чија расипаност кај него предизвикува одвратност. Но најтешко разочарување Алкест ќе доживее во својот роман. Тој ја сака Селимена, бездушна кокета, која среќата ја гледа во бучните светски задоволства, лаже, лицемерна е, и не го разбира Алкест. Но, Алкест дури и кога ќе ги види сите нејзини лоши страни, продолжува да ја сака, и готов е да ја земе за жена, да ѝ го понуди срцето под услов таа да се одрече од светската бука и во мир да се повлече со него. Но, младата кокета се плаши од такво откажување, и комедијата завршува со кликот на Алкест: „Јас ќе побарам на Земјата осамено катче, каде може слободно да се биде чесен!“

## За ликот Алкест
За нас најинтересен за разгледување е главниот јунак Алкест. Тој е прототип на главните јунаци создадени многу подоцна - во XVIII век и почетокот на XIX век. А тоа се: општествени борци, енциклопедисти, поети на светската тага, песимисти. Но во 17 век сè уште немало подлога за таков тип на човек.

Затоа се истакнуваат две основни црти на Алкест: првата црта е дека тој е осамен човек со пасивен карактер, кој сепак протестира; втората црта е дека тој е главно мислител и теоретичар. Како и Дон Кихот, тој не сака да ѝ се прилагоди на стварноста. Како и Хамлет, тој во секое свое лично страдање гледа повреда на светската правда. За него не е важно личното дело, туку принципот и моралниот заклучок предизвикан од тоа дело. Мислителот Алкест се искрева над човекот.

Третата црта на Алкест е неговата мизантропија: тој ги мрази луѓето, затоа што во нив ја гледа само лошата страна. Зборовите на Алкест со кои тој ја фали едноставноста на старото време, се предвесници на протестот на Русо против културата на градскиот живот.

## Наводи

## Надворешни врски

* ''The Misanthrope'' (full text, in English)
* ''The Misanthrope'' in London 

Категорија:Француски драми
Категорија:Дела на Молиер
Црква „Св. Петар и Павле“ - Варош

**Свети Петар и Павле** —  црква во селото Варош, непоссредно до Прилеп. Се смета дека е изградена некаде околу 14 век.Нејзината градба е најмногу споредувана со  црквата Св.Никола. Таа е еднокорабна градба со полуобличест свод. Дел од старата црква кој бил срушен е обновен. Денешниот изглед и местополжба на храмот е од функционален карактер , со тоа што се наоѓа во источниот дел од населбата Варош, односно на патот кој води до останатите цркви. Во внатрешнота живописноста е делумно зачувана во неколку композиции. Црквата претставува регистриран споменик на културата.
thumb|220px|лево|Поглед кон целиот објект

## Местоположба
Црквата се наоѓа во источниот дел на населбата Варош во Прилеп.

## Историја
Не се сочувани никакви историски податоци, ниту натписи за времето кога е подигната и живописана.

## Архитектура
Црквата е градена со скромни димензии и има облик на еднокорабна градба со нагласена височина. Апсидата е полукружна однадвор и оди до висината на корнизот од самата црква. По својата архитектурна концепција и изразеност, има тежнеење на поголема полихромираност на фасадите.

Градена е од камен и цигла. Во ѕидовите на црквата вградени се антички споменици и керамички украси. На црквата се изведени преправки, кои најдобро се забележуваат на јужниот ѕид, кој во поголем дел е реставриран и на сводот. Внатрешноста на црквата украсена е со фрески во четири зони. Сочувани се остатоци на фрески на западниот и северниот ѕид. Од композициите подобро се сочувани: „Патот на Голгота“, „Христовото оплакување“ на северниот и „Успението Богородично“ на западниот ѕид.

Во поглед на уметнички квалитет, фреските заостануваат зад изведбите кои може да се видат во прочуените споменици од 14 век. Според методот на композиција, цртежите и боењето, фрескоживописот може да се каже дека потекнува од XIV век.

## Наводи

Категорија:Варош
Варош
Свети Петар и Павле

Именувањето **Свети Петар и Павле** се онесува на:

* Апостол Петар;
* Апостол Павле.
Роли (Северна Каролина)

thumb|220px|Роли, Северна Каролина

**Роли** () е главниот град на американската држава Северна Каролина. Овој град според статистиките во 2020 година, има 467,665 жители, што го прави најголем град во Северна Каролина после Шарлот, и 41-ви град по број на жители во САД. 
## Наводи

Категорија:Градови во Северна Каролина
Категорија:Главни градови на САД

Категорија:Дарем (округ во Северна Каролина)
Категорија:Вејк (округ)
Олимпија (Вашингтон)

**Олимпија** () е главен град на американската сојузна држава Вашингтон. Според пописот извршен во 2010 година во градот живееле 42.514 жители.

Категорија:Главни градови на САД
Категорија:Градови во Вашингтон
Категорија:Населени места основани во 1853 година
Август Фердинанд Мебиус

**Август Фердинанд Мебиус** (;  – ) — германски математичар и астрономски теоретичар.

Најпознат е по октривањето на Мебиусовата лента - неориентабилна дводимензионална површина која има само една страна кога е вметната во тридимензионален Евклидов простор. Оваа лента независно ја открил и Јохан Бенедикт Листинг, и тоа во истиот период. Го открил и Мебиусовиот распоред (конфигурација), составен од два заемно впишани тетраедри. Мебиус бил првиот математичар што вовел хомогени координати во проективната геометрија.

Заслужен е за многу математички идеи, вклучувајќи ги Мебиусовите трансформации кои играат важна улога во проективната геометрија, и Мебиусовата трансформација на теоријата на броевите. Работејќи со теоријата на броевите, ги осмислил важните математички идеи Мебиусова функција μ(*n*) и Мебиусовата инверзија. Во областа на Евклидовата геометрија, Мебиус систематски изработил начин на означување на аглите и отсечките како метод на упростување на резултатите и нивно сведување на еден облик.

Мебиус е роден во Шулпфорта кај Наумбург Саксонија-Анхалт. По мајчина линија е потомок на прочуениот црковен реформатор Мартин Лутер. Математиката ја изучувал кај истакнатиот математичар Карл Фридрих Гаус и Јохан Пфаф. Починал во Лајпциг во 1868, на возраст од 77 години.

## Собрани дела
* Gesammelte Werke  erster Band (v. 1)  (Leipzig : S. Hirzel, 1885)
* Gesammelte Werke  zweiter Band (v. 2)  (Leipzig : S. Hirzel, 1885)
* Gesammelte Werke  dritter Band (v. 3)  (Leipzig : S. Hirzel, 1885)
* Gesammelte Werke  vierter Band (v. 4)  (Leipzig : S. Hirzel, 1885)

## Занимливости
Во негова чест е именуван кратерот Мебиус на Месечината и астероидот „28516 Мебиус“.

## Поврзано
* Мебиусова лента

## Наводи

## Надворешни врски
* 
* 
* А. Ф. Мебиус - Математичка генеалогија 
* Визуелен приказ на Мебиусовите трансформации (со пишани објаснувања) - YouTube 

Категорија:Германски математичари
Категорија:Математичари од 19 век
Категорија:Германски астрономи
Категорија:Геометри
Категорија:Родени во 1790 година
Категорија:Починати во 1868 година
Категорија:Апсолвенти на Лајпцишкиот универзитет
Категорија:Апсолвенти на Гетингенскиот универзитет
Категорија:Членови на Пруската академија на науките
Категорија:Членови на Гетингенската академија на науките
Јохан Фридрих Пфаф

**Јохан Фридрих Пфаф** (герм. *Johann Friedrich Pfaff*; Штутгарт,  - Хале, ) — германски математичар. Во XIX век важел за еден од најзнаменитите математичари во Германија. Изучувал интегрално сметање и се истакнал со неговата работа на делумните диференцијални равенки од прв ред (денес наречени Пфафови системи) кои станале дел од теоријата на диференцијалните форми. Бил и постдипломски советник на прочуениот математичар Карл Фридрих Гаус.

Високото образование го стекнал кај Абрахам Готхелф Кестнер и станал претходник на германската математичка школа. Под водството на Гаус и неговите следбеници, оваа школа одиграла клучна улога во развитокот на математиката во XIX век. Бил пријател на Гаус, со кого се зближиле како цимери во Хелмштет (1798). Подоцна негов студент станал Август Фердинанд Мебиус.

## Поврзано
* Пфафијан

## Надворешни врски
* 
* 

Категорија:Математичари од 18 век
Категорија:Математичари од 19 век
Категорија:Германски математичари
Категорија:Луѓе од Штутгарт
Категорија:Родени во 1765 година
Категорија:Починати во 1825 година
Категорија:Членови на Француската академија на науките
Категорија:Членови на Пруската академија на науките
Категорија:Почесни членови на Петербуршката академија на науките
Категорија:Апсолвенти на Гетингенскиот универзитет
Категорија:Писатели на латински јазик
Категорија:Членови на Гетингенската академија на науките
Ричмонд (Вирџинија)

**Ричмонд** ( е главен град на американската сојузна држава Вирџинија. Според пописот извршен во 2010 година во градот живееле 204,214 жители.

## Наводи

## Надворешни врски

* Портал на градот 


Категорија:Градови во Вирџинија
Категорија:Главни градови на САД
Категорија:Населени места основани во 1737 година
Маринизам

**Маринизам** (италијански ***marinismo*** или ***secentismo***, „17 век“) е назив за поетски стил во кој се нафрлаат премногу зборови и фрази. Името е добиено од Џан Батиста Марини (1569-1625), и поривот да се имитира неговиот стил на пишување.

## Појава и одлики
Во почетокот на 17 век во Европа се јавува нов стил во уметноста, посебно во скулптурата, ликовната уметност, архитектурата. Тоа е време на големиот Микеланџело. Ова движење нашло свој одраз и во литературата, посебно во поезијата. Тоа е барокот, кој во прво време се нарекува **маринизам**, а поезијата **маринистичка**. Во оваа поезија хиперболата добива свои димензии, и се шири до необични рамки. Бујната речитост, преоптовареноста со зборови, изрази, премногу контрасти и метафори, тоа се елементите со кои се служеле овие поети.

Маринистичките поети биле мајстори на својот занает, во изразот постигнувале непредвидена звучност, а сликовитоста и музикалноста на стиховите достигнувале врв. Се пишувале љубовни стихови, а доаѓаат до израз обидите да се опејат телесните убавини на девојката, детално опишување на женската убавина. Ако петрархистите девојката ја споредувале со снег или млеко, маринистите ја споредуваат со река, планина, устата со брод, забите - корали. Посебно бил важен контрастот: ако девојката се капе во море, морската вода не е доволна да ја изгасне љубовта во неа.

Овие поети особено биле вешти во изведувањето на зборови од ист корен, а често правеле игри на зборови од женските имиња во различни комбинации.

Маринизмот се појавил во Италија, и брзо бил раширен низ Европа.

## Наводи

Категорија:Поетски правци
Категорија:Правци во уметноста
Категорија:Зборови што ги нема во ТРМЈ
Европско првенство во ракомет за мажи 2012

**Европското првенство во ракомет за мажи 2012 година** е десетто европско првенство во овој спорт. Првенството се пдржало во Србија од 15 до 29 јануари во четири града: Белград, Вршац, Ниш и Нови Сад.

## Квалификации

### Квалификувани тимови

:1 **Задебелените букви** означуваат шампион за таа година.
:2како СР Југославија.
:3 како Србија и Црна Гора.

## Домаќини

*Извор : Serbian Handball Federation: ''Euro 2010''

## Влечење за групи
Влечењето за групи се одржало на 15 јуни 2011 година во Белград.

## Групна фаза
Распоредот на натпреварите бил објавен и потврден на 18 април 2011. Првично само за четири репрезентации било назначено каде ќе играат, и тоа: Србија во Белград, Македонија во Ниш, Унгарија во Нови Сад и Хрватска во Вршац.

### Група A

----

----

----

----

----

### Група B

----

----

----

----

----

### Група C

----

----

----

----

----

### Група D

----

----

----

----

----

## Главна фаза

### I група

----

----

----

----

----

----

----

----

### II група

----

----

----

----

----

----

----

----

## Елиминациона фаза
### Табела

### Полуфинале

----

### Петто место

### Трето место

### Финале

## Конечен распоред

## Најдобри стрелци
*Согласно со 29 јануари*

Извор: EHF

## Судии
За првенството биле најавени следните судиски двојки:

## Наводи

## Надворешни врски
* СРФ  - организатор на настанот.

2012
Категорија:Ракометот во 2012 година
Наталија Тодоровска

**Наталија Тодоровска** (родена на ) — македонска ракометарка. Таа игра за Подравка и за Женската ракометна репрезентација на Македонија. Таа играше за репрезентацијата на Светското женско ракометно првенство 2009, кое се одржа во Македонија, каде Македонија заврши на 7-мото место.

## Наводи

Категорија:Живи луѓе
Категорија:Македонски ракометарки
Влатко Митков

**Влатко Митков** (роден на  во Штип) — македонски ракометар кој настапувал за австрискиот клуб Кремс.

Митков бил долгогодишен репрезентативец и член на ракометната репрезентација на Македонија. Тој бил дел од составот на македонската репрезентација која го освоила петтото место на Европското првенство 2012 во Србија.

Својата репрезентативна кариера, Митков ја завршил во 2017 година.

## Признанија
* Најдобар десен бек во австриското првенство во сезоната 2015/16

## Наводи

Категорија:Живи луѓе
Категорија:Ракометари од Штип
Велко Маркоски

**Велко Маркоски** (роден на ) ― македонски ракометар кој играл за екипата на РК Металург и за Македонската ракометна репрезентација.

Својата кариера ја започнал во младинската школа на РК Струга. Кога наполнил 18 години, преминал во редовите на РК Вардар, а во сезоната 2010/2011 заминал за РК Металург..

## Наводи

Категорија:Живи луѓе
Категорија:Ракометари од Струга
Гоце Георгиевски

**Гоце Георгиевски** (роден на  во Скопје) — македонски ракометар кој игра за екипата на Вардар 1961.

## Кариера
### Клупска
Тој ја започнал својата кариера во Металург од Скопје каде настапувал 12 сезони, првите три сезони како младинец, а девет сезони како дел од првиот тим. Со  Металург тој освоил шест титули во македонската суперлига (2005/2006, 2007/08, 2009/10, 2010/11, 2011/12 и 2013/14). Исто така, со Металург тој освоил пет титули во македонскиот куп (2006, 2009, 2010, 2011 и 2013 г.). Во натпреварувачките сезони 2006/07, 2011/12, 2012/13, 2013/14 и 2014/15, во дресот на Металург, тој настапувал во ракометната Лига на шампиони, и на двапати со клубот играл во четвртфиналето од натпреварувањето. (2012/13 и 2013/2014). Во сезоната 2015/16 тој настапувал за францускиот клуб за Феникс Тулуз, а од 2016 до 2020 година во континуитет за ЧСМ Букурешт од Романија со кој во сезоната 2018/19 го освоил челинџ купот на ЕХФ.

Во јуни 2020 година тој потпишал за Вардар 1961.

### Репрезентативна
Георгиевски бил младински репрезентативец на Македонија на Светското младинско првенство во 2007 година одржано во Охрид. Од 2009 година тој станал сениорски репрезентативец, за сениорската репрезентација на Македонија има одиграно пет светски првенства и тоа: во Шпанија (2013), Катар (2015) Франција (2017), Германија (2019) и Полска/Шведска (2023) како и пет европски првенства: во Данска (2014), Полска (2016),  Хрватска (2018) и Австрија (2020) и Унгарија/Словачка (2022) како и олимписки квалификации во 2016 година.

Својот последен натпревар за македонската репрезентација тој го одиграл на 30 април 2023 година против Турција.

## Наводи

Категорија:Живи луѓе
Категорија:Ракометари од Скопје
Категорија:Луѓе од Марино
Наумче Мојсоски

**Наумче Мојсоски** (роден на ) ― македонски поранешен ракометар и репрезентативец.

## Животопис
Наумче Мојсовски е роден на 17 јуни 1980 година во Струга. За време на школувањето бил одличен ученик, а омилени предмети му биле математика и географија. Кога бил во петто одделение, започнал да игра ракомет, а исто така, играл и фудбал и пливал. Негови ракометни идоли биле Боро Чурлевски од РК Пелистер и хрватскиот ракометар Ивано Балиќ.

## Спортска кариера

### Настапи за РК Mеталург

### Настапи за репрезентацијата

## Наводи

Категорија:Живи луѓе
Категорија:Ракометари од Струга
Владимир Темелков

**Владимир Темелков** (роден на  во Титов Велес) ― македонски поранешен ракометар.

## Кариера
Темелков ја започнал својата кариера во својот роден град Велес, во Борец, од кај што преминал во Пелистер во кој одиграл вкупно пет сезони и бил дел од составот на Пелистер кој играл финале во ЕХФ Челинџ купот во сезоната 2001/02.

Тој започнал интернационална кариера во 2003 година, потпишувaјќи договор со бундеслигашот Фулинген, каде што се задржал две сезони. Следно, тој одиграл четири сезони во дресот на второлигашот Ортенау, пред повторно да се врати во првата Бундеслига, во дресот на Балинген, каде што играл од 2009 до 2011 година.

Во сезоната 2011/12, Темелков се преселил во луксембуршката лига, потпишувајќи за Башараж, кој подоцна го сменил името во Кјеринг. Во дресот на клубот, тој два пати бил првак на Луксембург, во 2014 и 2018 година, и два пати го освоил купот на Луксембург, во 2015 и 2016 година. По 14 сезони во Кјеринг, тој ја завршил својата кариера на 44-годишна возраст.

Темелков бил дел од составот на македонската репрезентација на Светското првенство 2009 во Хрватска. Тој исто така бил дел од составот на репрезентацијата која го освоила петтото место на Европското првенство 2012 во Србија. Негово последно големо натпреварување во македонскиот дрес било Светското првенство 2013 во Шпанија.

## Наводи

## Надворешни врски
*Владимир Темелков на Европската ракометна федерација

Категорија:Живи луѓе
Категорија:Ракометари од Велес
Филип Миркуловски

**Филип Миркуловски** (роден на ) ― македонски ракометар.

## Животопис
На 24 јуни 2012 година, Миркуловски се оженил со Благица Наумовска, со која бил во десетгодишна врска.

## Кариера
Миркуловски започнал да тренира на 13 годишна возраст. Потекнува од школата на РК „Македонија“, клуб во кој се задржал седум години. Во РК „Металург“ заминал во сезоната 2003/2004. По завршувањето на Светското ракометно првенство во Катар, во февруари 2015 година, Миркуловски соопштил дека го напушта РК „Металург“ и дека се сели во РК „Хановер“. Причината за напуштањето на клубот биле големите финансиски проблеми, кои резултирале со долготрајно доцнење во исплатата на платите на ракометарите. Во 25. коло на германската лига, Миркуловски покажал одлична игра во мечот против „Магдебург“, постигнувајќи шест голови, а имал и по две асистенции и украдени топки. Во март 2015 година, Миркуловски потпишал двегодишен договор со германскиот клуб „Вецлар“, со важност до 2017 година, каде го заменил легендарниот хрватски ракометар Ивано Балиќ.

Во знак на почит кон игрите на Миркуловски, раководството на РК „Металург“ одлучило привремено да биде повлечен дресот со број 13, кој во претходните 12 години го носел Миркуловски.

Миркуловски бил член на Македонската ракометна репрезентација, со која настапил на Европските првенства во 2012, 2014и 2016ак ко и на светските првенства во 2013 и 2015 година.

## Наводи

Категорија:Живи луѓе
Категорија:Ракометари од Скопје
Горан Кузманоски

**Горан Кузманоски** (роден на  во Прилеп) — македонски ракометар кој играл за Еурофарм Работник.

## Кариера
Кузманоски е роден во Прилеп и потекнува од спортско семејство. Неговиот татко, Петар Кузманоски – Таста, се смета за еден од најистакнатите прилепски ракометни легенди, кој подоцна бил тренер и претседател на РК Тутунски Комбинат, клуб во кој ѝ двајцата ја започнале својата ракометна кариера. Својот прв договор со Тутунски Комбинат, Горан го потпишал на 17 години.

Кузманоски бил предводник на македонската младинска репрезентација на Европското јуниорско првенство 2002 во Полска, и еден од најзаслужните за освоеното 4. место. Тој бил втор најдобар стрелец на првенството со постигнати 55 голови.

Во сезоната 2003–04, тој потпишал со Вардар Ватростална и со клубот успеал да ја освои двојната круна во македонското првенство, а следната сезона преминал во градскиот соперник Металург. Кузманоски во скопскиот клуб играл една сезона и веќе следната сезона направил трансфер на Исланд, во клубот ИБВ. Тој на Исланд се задржал само една полусезона, и на почетокот на 2006 година се преселил во Шпанија каде редоследно играл за клубовите Аранда и Коста Бланка.

Во сезоната 2007–08, Кузманоски потпишал за португалскиот клуб Мадејра, во кој останал само една сезона. Следната сезона тој се преселил во Шведска, потпишувајќи за Трелеборг. Во летото 2009 година, тој се вратил во Македонија и потпишал за Тинекс Пролет. Таа сезона тој бил најдобар стрелец во македонската супер лига.

## Титули
* **[[РК Вардар|Вардар Ватростална]]**
**Супер лига на Македонија: 1 титула (2004)
**Куп на Македонија: 1 титула (2004)
* **[[РК Одорхеи|Одорхеи]]**
**ЕХФ Челинџ куп: 1 титула (2015)

## Наводи

## Надворешни врски
*Профил на European Handball Federation

Категорија:Живи луѓе
Категорија:Ракометари од Прилеп
Никола Стојчевски

**Никола Стојчевски** (роден во Ресен на ) — македонски поранешен ракометар.

## Кариера
Стојчевски започнал да игра ракомет во тимот на Преспа, а потоа, преку младинската екипа на РК Вардар, станува и дел од сениорскиот тим на Вардар Про. По три поминати сезони во дресот на Вардар, тој започнал интернационална кариера во РК Осиек во 2008 година, а потоа играл во романското првенство во клубовите Клуж Напоха и Пандури Таргу Жију. Стојчевски се вратил во македонската супер лига во 2010 година, потпишувајќи договор со Металург, но сепак, по две поминати сезони, го напуштил клубот и заиграл за тунискиот прволигаш Клуб Африкан.

Со македонската репрезентација, Стојчевски настапил на Европското првенство 2014 во Данска.

Стојчевски првично ја завршил кариерата во дресот на германскиот второлигаш Ферндорф во 2018 година на 33 годишна возраст, но повторно се вратил на професионалниот ракомет две години подоцна, потпишувајќи за шведскиот второлигаш Торсланда. Тој дефинитивно ја завршил својата играчка кариера на крајот на сезоната 2020/21.

## Наводи

## Надворешни врски
*Никола Стојчевски на Европската ракометна федерација

Категорија:Живи луѓе
Категорија:Ракометари од Ресен
Категорија:Ракометари на РК Вардар
Горан Ѓоргоновски

**Горан Ѓоргоноски** (роден на ) ― македонски поранешен ракометар кој играл за екипата на РК Металург и за Македонската ракометна репрезентација.

## Поврзано

* Наде Ѓоргоноска
* Димитри Ѓоргоноски

## Наводи

Категорија:Живи луѓе
Категорија:Ракометари од Струга
Милан Левов

**Милан Левов** (роден на 5 април 1987 г.) — македонски поранешен ракометар и македонски репрезентативец.

## Надворешни врски
*Милан Левов на Европската ракометна федерација

Категорија:Родени во 1987 година
Категорија:Живи луѓе
Категорија:Ракометари од Кавадарци